ראהים סטרלינג

ראהים שאקיל סטרלינג (באנגלית: Raheem Shaquille Sterling; נולד ב-8 בדצמבר 1994 בקינגסטון שבג'מייקה) הוא כדורגלן אנגלי המשחק בעמדות הקשר ההתקפי והקיצוני בארסנל ובנבחרת אנגליה. סטרלינג נולד בג'מייקה, וכשהיה בן חמש עבר עם משפחתו ללונדון, בירת אנגליה. סטרלינג הצטרף בשנת 2000 לווסטהאם יונייטד. בשנת 2003 הצטרף לאקדמיה של קווינס פארק ריינג'רס, ובשנת 2010 הוחתם בליברפול תמורת סכום של 600,000 ליש"ט, שיכול להגיע לחמשה מיליון ליש"ט על פי כמות ההופעות שיערוך בקבוצה. ב-1 באוגוסט 2010 כבר ערך את הופעת הבכורה שלו בקבוצה הבוגרת של המועדון, במשחק ידידות נגד בורוסיה מנשנגלדבך שנערך בגרמניה. לאחר ששיחק שנתיים בקבוצת הנוער של המועדון, ב-24 במרץ 2012 ערך סטרלינג את הופעת הבכורה הרשמית שלו בקבוצה הבוגרת של ליברפול, כשנכנס כמחליף במשחק פרמייר ליג נגד ויגאן את'לטיק, בגיל 17 שנים ו-107 ימים, והפך לשחקן השני הכי צעיר ששיחק עבור המועדון. באוגוסט 2012 ערך סטרלינג את הופעת הבכורה שלו בליגה האירופית, כאשר נכנס כמחליף בדקה ה-23 במשחק מוקדמות נגד הומל. בסוף אותו חודש פתח בהרכב הקבוצה לראשונה במשחק פרמייר ליג, בתיקו 2-2 מול מנצ'סטר סיטי באצטדיון אנפילד. ב-20 באוקטובר 2012 כבש סטרלינג את שער הבכורה שלו בקריירה המקצוענית, בדקה ה-29 של משחק הפרמייר ליג מול רדינג, שהסתיים בניצחון 1–0. כתוצאה מכך הוא הפך לשחקן הצעיר ביותר שהבקיע עבור ליברפול פרט למייקל אואן, ובסך הכל כבש שני שערים בעונה זו. בעונת 2013/2014 הפך סטרלינג לשחקן קבוע בהרכב ליברפול, והיה שותף למאבקה על האליפות עד המחזור האחרון, אך לבסוף סיימה הקבוצה במקום השני. בעונה זו כבש סטרלינג תשעה שערי ליגה ושער אחד בגביע הליגה. ב-12 ביולי 2015 סטרלינג עבר למנצ'סטר סיטי תמורת 49 מיליון ליש"ט סכום שהיה סכום שיא עבור שחקן אנגלי. הוא פתח את עונת 2015/16 טוב כאשר כבש במחזור השלישי מול ווטפורד וכבש שלושער מול בורנמות'. אבל השפיע פחות בחצי השני של העונה, על אף שזכה עם הקבוצה בגביע הליגה. בעונת 2017/2018 סטרלינג היה אחד השחקנים הבולטים של מנצ'סטר סיטי בזכייה באליפות הפרמייר ליג והוא הבקיע באותה עונה שבה סיטי זכתה גם בגביע הליגה 23 שערים. בעונת 2018/2019 סטרלינג המשיך את היכולת הטובה שלו מהעונה הקודמת, והוא כבש 25 שערים בכל המסגרות. הוא עזר למנצ'סטר סיטי לזכות באליפות שנייה ברציפות, בגביע האנגלי ובגביע הליגה. באותה עונה הוא זכה בפרס השחקן הצעיר של העונה ונבחר גם לשחקן העונה של העיתונאים. ב-13 ביולי 2022 חתם סטרלינג בצ'לסי, עליו היא שילמה 47 וחצי מיליון אירו. ב-6 באוגוסט ערך הופעת בכורה בקבוצה בניצחון 0–1 על אברטון. ב-27 באוגוסט כבש את שעריו הראשונים בקבוצה, כשכבש צמד בניצחון 1–2 על לסטר סיטי. סטרלינג היה רשאי גם לשחק עבור נבחרת ג'מייקה, אך בחר לשחק עבור נבחרת אנגליה. סטרלינג שיחק בכל הנבחרות הצעירות של אנגליה, ועם נבחרת הנערים שיחק בגביע העולם עד גיל 17 בשנת 2011, טורניר בו כבש שני שערים. ב-10 בספטמבר 2012 זומן סטרלינג לראשונה לסגל הנבחרת הבוגרת של אנגליה, ואת הופעת הבכורה שלו ערך ב-14 בנובמבר 2012, במשחק ידידות נגד נבחרת שוודיה. סטרלינג נכלל בסגל הנבחרת למונדיאל 2014, ופתח בהרכב בשני משחקיה הראשונים בטורניר, אך הנבחרת הודחה לפני המשחק האחרון בשלב הבתים. נכלל בסגל נבחרת אנגליה לטורניר מונדיאל 2022. ב-21 בנובמבר 2022 סטרלינג כבש את שערו הראשון במונדיאל בשלב הבתים של מונדיאל 2022. אליפות אנגליה (4): 2017/2018, 2018/2019, 2020/2021, 2021/2022 גביע אנגלי: 2018/2019 גביע הליגה (4): 2015/2016, 2018/2019, 2019/2020, 2020/2021 מגן הקהילה: 2019 מקום שלישי בליגת האומות: 2018/2019 מקום שני ביורו: יורו 2020 שחקן העונה הצעיר של ליברפול: 2013/2014, 2014/2015 פרס נער הזהב: 2014 הרכב העונה של אופ"א: 2018/2019 כדורגלן השנה בליגה האנגלית (התאחדות עיתונאי הכדורגל): 2018/2019 הכדורגלן הצעיר של השנה בליגה האנגלית: 2018/2019 שחקן החודש בפרמייר ליג (3): אוגוסט 2016, נובמבר 2018, דצמבר 2021 סטרלינג גדל אצל סבתו באזור מברלי בקינגסטון, ג'מייקה, וכשהיה בן חמש היגרו הוא ואמו ללונדון, אנגליה, הממלכה המאוחדת. הגיע, נרשם לתיכון "קופלנד" בוומבלי, צפון מערב לונדון. ב-1 בפברואר 2013 הואשם סטרלינג בתקיפת אישה בת 27. סטרלינג הכחיש את הטענה, ולבסוף זוכה לאחר שעד הראייה לא הגיע למשפט. ב-8 באוגוסט באותה שנה נעצר באשמת תקיפה לכאורה של חברתו הדוגמנית, ובמשפט שנערך בליברפול חודש לאחר מכן זוכה מאשמה. בשנת 2012, חתם סטרלינג על חוזה חסות עם נייקי. הוא הופיע לפרסומת עבור הנעל "Nike Green Speed II" החדשה לצד מריו גצה, ת'יאו וולקוט, אדן הזארד, כריסטיאן אריקסן וסטפן אל שעראווי בנובמבר 2012. ב-16 בנובמבר 2017 הותקף סטרלינג על רקע גזעני מחוץ למתקן האימונים של מנצ'סטר סיטי. התוקף, חוליגן בעל הרשעות קודמות רבות, נעצר, הורשע ונידון למאסר של 16 שבועות ולקנס של 100 לירות שטרלינג. הגרדיאן שיבח את סטרלינג על עמידתו מול התוקף והחלטתו לשחק רק ארבע שעות לאחר האירוע. לסטרלינג שני ילדים: בת ובן. מדיה וקבצים בנושא ראהים סטרלינג בוויקישיתוף ראהים סטרלינג, ברשת החברתית פייסבוק ראהים סטרלינג, ברשת החברתית אקס (טוויטר) ראהים סטרלינג, ברשת החברתית אינסטגרם ראהים סטרלינג, ברשת החברתית טיקטוק ראהים סטרלינג, באתר Transfermarkt ראהים סטרלינג, באתר Soccerway ראהים סטרלינג, באתר BDFutbol ראהים סטרלינג, באתר WorldFootball.net ראהים סטרלינג, באתר National Football Teams ראהים סטרלינג, באתר FootballDatabase.eu ראהים סטרלינג, באתר ESPN שאול אדר, התקופה הורודה של ראהים סטרלינג אולי תשים סוף להתנכלות הצהובונים, באתר הארץ, 24 בדצמבר 2017 אורי קופר, הסטרלינג בשיאו, באתר "ידיעות אחרונות", 8 באפריל 2019 שי בנימין-שמש, "גולדן בוי", פרק ההדחה: הצניחה החופשית של ראחים סטרלינג, באתר ynet, 23 באוגוסט 2024 הראשון של בולי: סטרלינג חתם רשמית בצ'לסי, באתר ONE‏, 13 ביולי 2022 England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית) "Raheem Sterling: hooligan admits racially aggravated attack on Man City winger". BBC. December 20, 2017 Barney Ronay, "How Raheem Sterling was made into an easy target for gathered intangible rage". The Gurdian. December 22, 2017